tomron87/hebrew-wikipedia-sentences-corpus huggingface dataset:
הקוד מתוכנן בשיטת פרישת לולאות (loop unrolling) חלקית, פרישת לולאות מקובלת בכתיבת קודים ממוטבים למעבדי 32 ו-64 סיביות.
כאן מספר הלולאות צומצם ל-9 וכן בדוגמה זו ההנחה היא שההמרות הן לפי סדר בתים קטן, כלומר מחרוזת הבתים המייצגת את הטקסט המקורי מומרת לפי הנוסחה להלן ל- שהוא מערך של 8 מספרים שלמים בגודל 64 סיביות מהקטן לגדול (המספר הראשון מאוחסן בכתובת וכן הלאה).
באותה שיטה ממירים את הפרמטרים האחרים.
כל פעולות החיבור הן כאמור מודולו כלומר נוטלים את 64 הסיביות הראשונות של התוצאה ומהיתר מתעלמים.
התקן במעבדים רבים הוא שחיבור שלמים מתבצע באופן עקיף מודולו גבולות המילה, כלומר כל תוצאה שחורגת מהגודל שנכנס באוגר נחתכת ממילא, כך שאין צורך לנקוט בפעולה כלשהי.
הפונקציה היא הזזה מעגלית לימין והפונקציה היא הזזה מעגלית לשמאל.
אפשר ליישמן עם האופרטורים הרגילים; הזזה לשמאל "", הזזה לימין "" ואופרטור וגם "", למשל ב-64 סיביות זה ייראה כך:
המרת מערכי בתים למילים וההפך מתבצעת לפי סדר בתים קטן כך:
פונקציית הפענוח מבצעת את כל הפעולות למעט XOR שהיא הופכית של עצמה, בסדר הפוך; חיסור מודולו במקום חיבור, הזזה מעגלית לימין במקום לשמאל והוספת מפתח מהסוף להתחלה.
הפונקציה מקבלת את המערך באורך 8 מילים, וקטור אתחול באורך 3 מילים ומפתח סודי באורך 9 מילים ומחזירה את באורך 8 מילים.
Thriller 25 הוא אלבום של הזמר מייקל ג'קסון.
האלבום יצא בשנת 2008 לציון 25 שנים לאלבום Thriller, הנחשב לאלבום הנמכר ביותר בכל הזמנים.
האלבום כלל את תשעת שירי האלבום המקורי, שעברו עריכה דיגיטלית.
בנוסף נכללו בו חמישה רמיקסים שבוצעו על ידי אומנים בולטים (Will.i.am, קניה וסט, Akon), שיר חדש שהוקלט בעבר, אך לא פורסם, קטע הקריינות המלווה את הוידאו קליפ לשיר הנושא ו-DVD.
שני סינגלים יצאו מתוך האלבום: The Girl is Mine 2008 ו-Wanna Be Startin' Somethin' 2008 שלא זכו להצלחה גדולה במצעדים.
למרות זאת, האלבום עצמו נחשב להצלחה מסחרית, מכר למעלה משלושה מיליון עותקים בתוך שלושה חודשים וקיבל ביקורות חיוביות, ברובן.
"Thriller", אלבום האולפן השישי של מייקל ג'קסון, יצא לאור בנובמבר 1982. האלבום נחשב לאלבום הנמכר ביותר בכל הזמנים עם היקף מכירות המוערך בכ-51–65 מיליון עותקים.
שבעה מתוך תשעת שירי האלבום הגיעו לראש מצעד הפזמונים.
הצלחת האלבום הפכה את ג'קסון לאייקון פופ בינלאומי.
בשנת 2006 התארח ג'קסון בתוכנית הטלוויזיה Access Hollywood ונשאל לגבי "פרק ב'" לאלבום "Thriller".
הוא השיב שלא חשב על כך עדיין וידון בכך עם Will.i.am, שותפו להפקה באותם ימים.
ב-30 בנובמבר 2007 הכריזה אפיק רקורדס על הכוונה להוציא גרסה מיוחדת של האלבום לציון 25 שנים לצאת האלבום המקורי.
האלבום יצא על גבי תקליטור ותקליט ויניל.
לצד השירים המקוריים של האלבום נכללו בו שבעה שירים נוספים.
בלדה בשם "For All Time", קטע הקריינות המלווה את הוידאו קליפ של השיר "Thriller" בביצועו של וינסנט פרייס וחמישה רמיקסים שנעשו על ידי אומנים מובילים דוגמת קניה וסט ו-Akon.
בנוסף צורף לאלבום DVD הכולל שלושה וידאו קליפים לשירים מתוך האלבום ואת הביצוע המפורסם לשיר "Billie Jean" מההופעה בתוכנית הספיישל לציון 25 שנים לחברת התקליטים מוטאון.
בנוסף לגרסה הרגילה של האלבום בחנויות המקוונות iTunes, Zune Marketplace ואמאזון MP3 הוצעה למכירה גרסת סופר דלוקס בה נכללו שתי גרסאות נוספות לשיר"Billie Jean", גרסה אינסטרומנטלית לשיר "Thriller" וספר דיגיטלי.
ברשתות Best Buy, Target ו-Circuit City הוצעה גרסה שכללה ארבעה מיקסים נוספים: 2 גרסאות לשיר"Billie Jean", גרסה לשיר "Thriller" וגרסה לשיר "Wanna Be Startin' Somethin'".
כחלק מתהליך קידום המכירות שודרה במהלך הפסקת משחק הסופרבול בשנת 2008 פרסומת לחברת המשקאות Sobe.
בפרסומת נראו הדוגמנית נעמי קמפבל יחד עם חבורה של דמויות לטאות שנוצרו באנימציית תלת-מימד רוקדים לצלילי השיר "Thriller".
הפרסומת שודרה חמישה ימים לפני צאת האלבום לקהל של כ-95 מיליון צופים ברחבי ארצות הברית.
שבוע לאחר מכן שודרה הפרסומת שנית במהלך טקס חלוקת פרסי גראמי.
רשת בתי הקולנוע הבריטית Odeon הקרינה ביום צאת האלבום ולמחרת את הווידאו קליפ המלא לשיר Thriller.
בנוסף, פרסומות שודרו בערוצי טלוויזיה שונים לרחבי אירופה.
מבקרי המוזיקה נתנו לאלבום ביקורות חיוביות, ברובן, בדומה לאלבום המקורי.
האתר Allmusic כתב כי "השירים "'Wanna Be Startin' Somethin'' ו-Billie Jean עדיין מקפיצים בפאנק העתידני שלהם ו-"Baby be Mine"...נשמע לוהט".
המגזין רולינג סטון העניק לאלבום ציון של חמישה כוכבים, בעוד שלאלבום המקורי העניק רק ארבעה.
ב-MTV נאמר כי "נדיר למצוא אלבום מחודש עם מראה כל כך עכשווי כמו האלבום הזה".
השירים החדשים באלבום זכו גם הם לשבחים מהמבקרים.
הבלדה "For All Time" הוגדרה על ידי AllMusic כ"שלמות מצוינת".
הרולינג סטון הגדיר את הגרסה החדשה לשיר Wanna Be Startin' Somethin' כ"נהדר.
הוא [Akon] הופך את השיר לבלדת פסנתר המשתהה על המילים".
המגזין האינטרנטי PopMatters כתב שהגרסה החדשה לשיר "The Girl Is Mine" טובה יותר מהמקור ולא מאבדת כלום למרות העדרו של פול מקרטני.
עם זאת המבקרים הסכימו כי הגרסאות החדשות לא היו מלאות השראה כמו השירים המקוריים.
חלקם אף טענו כי הבחירה באומנים האורחים הייתה שגויה.
AllMusic הוסיף ש"מסיבה מסוימת סופר-סטארים דוגמת ג'סטין טימברלייק או כריס בראון לא השתתפו בעוד ש-Akon, פרגי ו-Will.i.am כן".
הוא הגיע למקום הראשון במצעדי המכירות של 11 מדינות באירופה, מקום שני בארצות הברית, מקום שלישי בבריטניה ומקום בעשיריה הראשונה ב-30 מדינות נוספות.
האלבום שהה שלושה שבועות בראש המצעד הצרפתי ושבועיים בראש המצעד הבלגי.
לאלבום הוענק מעמד של אלבום זהב ב-11 מדינות.
בצרפת הגיע למעמד של זהב כפול ובפולין למעמד של אלבום פלטינה.
בארצות הברית הגיע האלבום למקום השני במכירות בשבוע בו יצא לאור עם מכירות של 166,000 עותקים.
מכיוון שמדובר באלבום מחודש הוא לא נכלל בבילבורד 200, אך נכנס למקום הראשון ב-Top Pop Catalog Albums ושהה בו 10 שבועות רצופים.
מכירות האלבום בארצות הברית בשנת 2008 הגיעו ל-688,000 עותקים.
עד למותו של ג'קסון ב-2009 מכר האלבום 1.2 מיליון עותקים בארצות הברית ושלושה מיליון עותקים נוספים ברחבי העולם.
Thru Your Phone (בעברית: דרך הטלפון שלך) הוא שיר שהוקלט על ידי הראפרית האמריקאית קארדי בי.
עם יציאתו נכנס השיר אל המקום ה-80 במצעד של קנדה, וה-50 במצעד הבילבורד הוט 100.
השיר נכתב על ידי קארדי בי, בני בלנקו, ג'ורדן ת'ורפ, ג'סטין טרנטר, אלי טמפוסי ואנדרו וואט והופק על ידי וואט ובני בלנקו.
מגזין הבילבורד השוו את השיר לשיר "Bust Your Windows" של ג'זמין סאליבן.
מילות השיר מתמקדות בנקמה אשר נוצרה בעקבות בגידה דרך הטלפון של אחד מבני הזוג במערכת היחסים.
בשנת 2019, הוענק לו תואר הפלטינה, עבור מכירות של למעלה ממיליון עותקים במדינה.
בספוטיפיי צבר השיר למעלה מ-80 מיליון השמעות בסך הכל.
"Three Coins in the Fountain" (בעברית: "שלושה מטבעות במזרקה") הוא שיר פופולרי, שזכה בפרס אוסקר לשיר המקורי הטוב ביותר בשנת 1955.
ז'ול סטיין הלחין את השיר, וסמי קאהן כתב את המילים.
השיר נכתב עבור הסרט הרומנטי "שלוש מטבעות במזרקה", ומתייחס להטלת מטבע לתוך מזרקת טרווי שברומא תוך כדי הבעת משאלה.
כל אחת מכוכבות הסרט מטילה מטבע לתוך המזרקה.
קאהן וז'ול סטיין התבקשו לכתוב שיר שיתאים לסרט, אבל הם לא ראו את הסרט ולא קראו את התסריט.
הם השלימו את כתיבת השיר תוך שעה, ולמחרת יצרו הקלטת דמו עם פרנק סינטרה.
השיר שולב בפסקול הסרט, אבל פוקס המאה ה-20 לא חתמו על חוזה עם הכותבים, מה שאפשר להם לתבוע זכויות יוצרים על השיר.
ב-1954 הוקלט השיר על ידי "ארבעת האסים" בליווי תזמורת ג'ק פלייס.
ההקלטה של פרנק סינטרה הגיעה לראש מצעד הסינגלים הבריטי ושהתה בו שלושה שבועות בספטמבר ובאוקטובר אותה שנה.
במרץ 1954 הקליטה הזמרת דינה שור את השיר בליווי תזמורת בניצוחו של הארי גלר באולפן ההקלטות Radio Recorders שבהוליווד.
התקליט יצא לאור בתקליטי RCA בארצות הברית, ובחברת EMI בלייבל His Master's Voice.
הארי ג'יימס הקליט גרסת כיסוי של השיר ב-1955 עבור אלבומו "Jukebox Jamboree" בחברת קולומביה רקורדס.
הפסנתרן וינצ'ה גוארלדי הקליט גרסה אינסטרומנטלית לאלבום הבכורה שלו "Vince Guaraldi Trio" בשנת 1956.
ב-8 באוקטובר 1966 שר הזמר סטיב סמית' את השיר "Three Coins in the Fountain" בתוכנית הבידור "The Lawrence Welk Show" של רשת ABC, בסיבוב הופעות באיטליה.
זמר הטנור סרג'ו פרנקי שר את השיר בסרט נוסף של פוקס המאה ה-20, שהיה פיילוט לסדרת טלוויזיה.
השחקן סטיב מרטין שר את "Three Coins in a Fountain" בסרט הקולנוע "תקועים בדרך" משנת 1987.
ב-1990 הקליט את השיר הזמר ג'ק ג'ונס.
גרסה זו הושמעה בסרט "Coins in the Fountain" מאותה שנה.
ThreatConnect היא חברת אבטחת מידע אמריקאית, העוסקת בפיתוח תוכנה לניתוח איומי אבטחת מידע באופן מקוון.
החברה נוסדה בשנת 2011 בשם Cyber Squared Inc, על ידי אדם וינסנט (Adam Vincent), ריצ'רד בארגר (Richard Barger), אנדרו פנדרגאסט (Andrew Pendergast) ולי רייצ'ל (Leigh Reichel) במטרה לספק שירותי מודיעין שיסייעו בהגנה מפני התקפות קיברנטיות.
בשנת 2014 קיבלה החברה מימון בסך של כ-4 מיליון דולר.
בשנת 2015 קיבלה החברה מימון נוסף בסך של כ-16 מיליון דולר.
בחודש יולי 2016 פרסמה החברה כי הדלפת הודעות הדואר האלקטרוני של הוועדה הדמוקרטית הלאומית, בזמן הבחירות לנשיאות ארצות הברית, נעשו על ידי ארגוני לוחמת סייבר רוסי המזוהים בשם Fancy Bear ו-Cozy Bear.
Through the Rain (בעברית: דרך הגשם) הוא סינגל שהוקלט על ידי הזמרת-יוצרת האמריקאית מריה קארי, מתוך אלבום האולפן התשיעי שלה, Charmbracelet.
השיר יצא לאור ב-17 באוקטובר 2002, על ידי חברת התקליטים איילנד דאף ג'אם מיוזיק גרופ, כסינגל הראשון מתוך האלבום.
השיר נכתב על ידי מריה קארי וליונל קול, הולחן על ידי קארי והופק על ידי קארי ג'ימי ג'אם וטרי לואיס.
בנוסף לכך, איגוד תעשיית ההקלטות הקנדי העניק לשיר את תואר הזהב, על מכירות של למעלה מ-5,000 עותקים במדינה.
כמה שנים לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.
הווידאו קליפ הרשמי של השיר בוים על ידי דייב מאיירס וצולם בניו יורק סיטי ב-30 בספטמבר וב-1 באוקטובר 2002. באחד מהראיונות שנעשו עם קארי, היא ציינה כי הקליפ בוים בהשראת הוריה של בתקופה בה אמה הייתה בהריון.
נכון לאפריל 2020, מונה הצפיות של הקליפ עומד על למעלה מ-50 מיליון צפיות.
אחד.) הוא אלבום הבכורה של הזמרת-יוצרת הקנדית לנון סטלה.
האלבום יצא לאור ב-24 באפריל 2020 על ידי חברת התקליטים קולומביה רקורדס.
Thought I Knew You (בעברית: חשבתי שהכרתי אותך) הוא שיר שהוקלט על ידי הראפרית הטרינידדית ניקי מינאז', בשיתוף הזמר הקנדי דה ויקנד, מתוך אלבום האולפן הרביעי שלה, Queen.
השיר נכתב על ידי ניקי מינאז', דה ויקנד, בלי, ג'יי רייד וסטארה, והופק על ידי ג'יי רייד.
השיר הוא בסגנון הרית'ם אנד בלוז, ומשלב בתוכו גם אלמנטים של טראפ ומוזיקת פופ.
בשיר, מדברים מינאז' ודה ויקנד על מערכת יחסים וכאב לב, לאחר שזוגם, כביכול, לא היה נאמן עבורם.
על פי מבקרי המוזיקה שסקרו את השיר, דה ויקנד אף מתמקד בזוגיות עם בנות זוגו לשעבר, הזמרת סלינה גומז, והדוגמנית בלה חדיד.
השיר הוא שיתוף הפעולה השני בין השניים, לאחר שמינאז' השתתפה ברמיקס ללהיטו של דה ויקנד, "The Hills".
ביחד עם צאת האלבום המלא, הועלה השיר לרשת הזרמת המדיה ספוטיפיי, תוך שהצליח לצבור שם למעלה מ-23 השמעות.
אף על פי שלא יצא כסינגל, הצליח השיר להגיע למקום ה-98 במצעד הבילבורד הוט 100.
מגזין HotNewHipHop סקר את השיר באומרו כי השיר הוא "כמה ארפג'יואים קצרים מסיבוב מועדונים" וכי "זה כאילו ניקי חיפשה הפוגה רגשית עם רגל אחת מחוץ לדלת.
היא מקוננת על דינמיקה שבורה, אך איכשהו אינה מסוגלת לזכור את צעדיה, את תנועותיה של אישה חסרת הומור ועם זאת מפלגת.
דה ויקנד צעיר ממנה בכמה שנים, אך לא פחות דוחה.
שניהם מחזיקים ביכולות הטיפוח שלהם בכבוד רב".
אקשרה אננד מ-The Chronicle סקרה את האלבום בו השיר נכלל, Queen, תוך שסקרה את השיר בחיוב ואמרה כי "ההצגה המתמדת בין פעימותיו של המפיק ג'יי רייד לקול הוולטו המסורתי של דה ויקנד מייצרת שיר חלומי ועם זאת ניתנת לניתוח.
השיר מתרחק מהמסר הכללי של מינאז' וחסר את העוצמה הגרעינית של השירים האחרים שלה, אך הוא לא פחות חזק רגשית".
אזורתאריך יציאהפורמטחברת תקליטיםמקורעולם10 באוגוסט 2018הזרמת מוזיקה • הורדה דיגיטליתיאנג מאני • קאש מאני • ריפבליק
Throw Sum Mo הוא סינגל שהוקלט על ידי צמד ההיפ הופ האמריקאי ריי סרמרד, ביחד עם הראפרית הטרינידדית ניקי מינאז' והראפר האמריקאי יאנג ת'אג, מתוך האלבום, SremmLife.
השיר יצא לאור ב-9 בדצמבר 2014, כסינגל השלישי מתוך האלבום.
השיר הגיע למקום ה-12 במצעד שירי ה-R&B\היפ הופ.
השיר נכתב על ידי אקוויל בראון, סוואה לי, ניקי מינאז', יאנג ת'אג, מייק וויל מייד איט, קנת' קובי וג'רמיה והופק על ידי מייק וויל מייד איט וסאונדז.
איגוד תעשיית ההקלטות האמריקאי העניק לשיר את תואר הפלטינה הכפולה, על מכירות של למעלה משני מיליון עותקים במדינה.
הווידאו קליפ הרשמי של השיר הועלה לערוץ היוטיוב של ריי סרמרד ב-15 במרץ 2015, כמה חודשים לאחר צאתו של השיר כסינגל.
לאורכו של הקליפ, ניתן לראות את הצמד ביחד עם ניקי מינאז' ויאנג ת'אג, כשהם במועדון לילה, רוקדים ושרים את מילות השיר.
נכון ליוני 2020, מונה הצפיות של הקליפ עומד על למעלה מ-160 מיליון צפיות.
Through the Gale הוא האלבום השלישי של אסף אבידן והמוג'וס, אשר יצא בישראל בשנת 2010 באופן עצמאי לאחר הצלחת אלבום הבכורה שלהם ב-2008 The Reckoning ואלבום ההמשך מ-2009 Poor Boy / Lucky Man.
כל השירים נכתבו והולחנו על ידי אסף אבידן.
עיבודים - אסף אבידן והמוג'ואים ואורי וינוקור.
הפקה - אורי ווינוקור ואסף אבידן.
הוקלה - רונן חג'ג' בסטודיו עוגן.
אנשי סאונד נוספים - יאיר ניסימוב, שלומי גווילי ושרון ענבר.
אסף אבידן - שירה, גיטרה
יוני שלג - תופים וכלי הקשה
אורי וינוקור - פסנתר ושירת ליווי בשיר 5
אסף אבידן - סינטיסייזר בשירים 2, 3
הדס קליינמן - שירת ליווי בשיר 3
כל המוג'ואים - שירת ליווי בשיר 5
עיצוב הדיסק וכריכה האלבום - נועה דולברג
איורים של רינו מארקה ולילך שמילובית.
כיוון אומנותי - אסף אבידן
"Three Gays of the Condo" (בתרגום חופשי: "שלושת ההומואים מהבית המשותף") הוא הפרק השבעה עשר בעונה הארבע עשרה של משפחת סימפסון.
היא שודרה במקור ברשת פוקס בארצות הברית ב-13 באפריל 2003. את הפרק כתב מאט וורברטון וביים מארק קירקלנד.
הכותרת היא משחק מילים על הסרט שלושת ימי הקונדור (Three Days of the Condor) משנת 1975. בפרק הומר מגלה שבזמן שהם יצאו, מארג' לא נהנתה ללכת לטברנה של מו בזמן שהומר השתכר.
הומר מבחין יומיים אחר כך שמארג' בהריון עם בארט, ולכן הוא חושב שזו הסיבה שהיא נשארה איתו.
לאור היותו נסער, הומר עובר לגור עם שני בחורים הומואים, גריידי וחוליו.
"שלושת ההומואים בבית המשותף" היה הפרק השני של משפחת סימפסון שסבב אך ורק על הומוסקסואליות, אחרי 'הפוביה של הומר' ב-1997, ובדיוק כמו קודמו, הפרק קיבל ביקורות חיוביות בעיקר מהמבקרים ומהקהילת להט"ב, ששיבחה אותו עבור הקומדיה החוכמה שלה.
הפרק זכה בפרס אמי לתוכנית אנימציה מצטיינת, בדיוק כמו ש"הפוביה של הומר" עשה בשנת 1997.
לאחר שהבינו שחסרה חתיכת פאזל אחת, המשפחה מחפשת אותה.
הומר מביט בקופסת הזיכרון של מארג' ורואה כרזה של פתיחת הטברנה של מו ומארג' רשמה עליה.
רשום שהומר עשה את הפתיחה ביום הגרוע ביותר בחייה מכיוון שהשתכר והתחמק ממנה על מנת לשחק באסטרואידים במכונת ארקייד עם חבריו, לאחר מכן הוא נשלח לבית החולים כתוצאה מהרעלת אלכוהול.
זה מותיר את הומר מודאג מדוע מארג' נשארה איתו; לאחר מכן הוא מוצא כרטיס פגישה של בית חולים המתוארך ליומיים לאחר הפתיחה, דבר המאשר שהיא בהיריון עם בארט.
כאשר הומר מתעמת עם מארג' לגבי המכתב, היא אומרת שהיא בדיוק הייתה נסערת באותו לילה, אך נאלצת להודות שהומר עשה, ועדיין עושה, דברים שמעצבנים אותה.
לאחר מכן, הומר מבין שמארג' מתמרמרת עליו מאחורי גבו.
למחרת שוב מתווכחים והומר עוזב את הבית.
הוא מבלה זמן מה בדירתו של קירק ואן הוטן, אך מצב הרוח הדיכאוני של מתחם הדירות בו ואן הוטן גר גורם להומר לעבור דירה.
לאחר מכן קורא הומר עיתון באומרו שיש מקום פנוי.
כשהוא מגלה שהמקום נמצא ברובע הגאה של ספרינגפילד, הומר עובר לגור עם זוג גברים הומואים, גריידי וחוליו.
הומר מבקר בבית לאחר שהוציא את בארט וליסה החוצה, אך מארג' והומר עדיין מתווכחים.
בבר הגאה, הומר אומר לגריידי וחוליו כי מערכת היחסים שלו עם מארג' נמוכה.
למחרת, הומר רואה את מארג' ואת הילדים, שהביאו את "וירד אל" ינקוביק ולהקתו, שמנגנים שיר שנקרא "הומר ומארג'", פרודיה על "ג'ק ודייאן" של ג'ון מלנקמפ, כדי לספר להומר שמארג' אוהבת אותו.
לאחר מכן מארג' מבקשת מהומר לצאת איתה לדייט, אבל הוא עצבני בזמן שהוא מתכונן לדייט שלו ושותה יותר מדי מרגריטה.
בינתיים, במקום הדייט, מארג' מחכה בדאגה לבואו של הומר.
כשהוא מגיע, היא מוטרדת מכך שהוא מאחר ששיכור, ועוזבת אותו.
בחזרה לדירה, גריידי מנסה לנחם את הומר באומרו שהוא ימצא מישהו אחר, ואז הוא נישק אותו בצורה רומנטית.
הומר מבין שגריידי מאוהב בו וקופץ מהחלון כשהוא פונה לטברנה של מו כדי לקבל עצות ממו.
הומר עומד להגיע להבנה שכל בעיותיו נגרמות כתוצאה מאלכוהול כאשר מו מכריח את הומר לשתות בירה, ומעניק לו הרעלת אלכוהול.
לאחר שהומר מתעורר, ד"ר היברט אומר לו שהאירוע לא היה גרוע כמו הלילה בו טיפל בו לראשונה בגלל הרעלת אלכוהול.
הומר אומר שזה היה הלילה שהרס את נישואיו.
היברט לא מסכים ומנגן קלטת מעברו של הרעלת האלכוהול הראשונה של הומר.
מארג' אומרת שהיא אוהבת אותו בקלטת.
מארג' מופיעה ואומרת שהיא עדיין אוהבת אותו והם מתיישבים.
שנים לאחר מכן, ד"ר היברט קשיש צופה בקלטת ומציין שהוא עשה קלטות מכיוון שחשד באחות בגניבת ספוגים.
ואז בפעם הראשונה הוא רואה קטעים של האחות שמתגנבת על פני מצלמת האבטחה הנסתרת תוך שהוא אוסף חופן ענק של ספוגים.
את הדמות גריידי מדובב הקומיקאי/שחקן ההומוסקסואל הגלוי סקוט תומפסון, המפורסם בזכות היותו חבר בלהקת הקומדיה הסקיצית הקנדית "The Kids in the Hall".
"וירד אל" ינקוביק אמר שהוא נקרא שבוע לפני שהפרק שודר להקליט מחדש שורה שהוא שר בקרדיטים בסיום הפרק.
השורה המקורית הייתה "אה כן, יש לנו זמן למלא; למה שלא תשתין לפני המלך היל?" עם זאת, לפני השידור התגלה כי המלך היל הועבר מוקדם יותר וכי משבצת הזמן אחרי משפחת סימפסון נלקחה על ידי התוכנית החדשה אוליבר בין.
השורה החדשה הושרה כ"אה כן, 'וירד אל' היה כיף בתוכנית הזו, גם אם זה היה רק קמע קצר".
סצנת הסיום עם ד"ר היברט צופה בקלטות ואומר 'כל מה שיש לי עכשיו זה הקלטות שלי', היא רמיזה למחזהו של סמואל בקט 'הטייפ האחרון של קראפ', שהנושא המרכזי הוא אדם זקן שזוכר את ההיסטוריה שלו על ידי השמעת קלטות קול.
הארווי פירסטיין התבקש לחדש את תפקידו כקרל מהפרק העונה השני "סימפסון ודלילה" בהופעת קמע.
בתסריט הומר הושלך מהבית על ידי מארג', ונתקל בקרל.
מטרת ההופעה הייתה להציג זוג הומואים שהומר יחיה איתו.
עם זאת, פיירסטיין חש כי "התסריט היה הרבה בדיחות הומואים חכמות מאוד, ופשוט לא היה טוויסט של משפחת סימפסון" וסירב לתפקיד.
הפרק זכה בפרס אמי בשנת 2003 על פרקי סדרות מצוירות.
"Thotiana" (בעברית: "תותיאנה") הוא סינגל שהוקלט על ידי הראפר האמריקאי בלופייס, מתוך מיקסטייפ הבכורה שלו, Famous Cryp.
בהמשך, יצא רמיקס רשמי של השיר בו משתתפים הראפרים קארדי בי ו-YG.
השיר יצא על ידי חברות התקליטים פיפת' אמנדמן ו-eOne.
השיר הגיע למקום השמיני במצעד הבילבורד הוט 100.
ביוני 2018, הוציא הראפר בלופייס את מיקסטייפ הבכורה שלו Famous Cryp מתוכו יצא "Thotiana", כסינגל הראשון והיחיד והוא נכתב על ידי בלופייס עצמו, ביחד עם ג'ון נתנאל.
בהמשך, נודע כי רמיקס רשמי של השיר בהשתתפות קארדי ו-YG עתיד לצאת לאור, אך לא כסינגל מתוך המיקסטייפ.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-72.3 מיליון השמעות.
איגוד תעשיית ההקלטות האמריקאי העניק לשיר את תואר הפלטינה על מכירות של למעלה מ-1,000,000 עותקים במדינה, מה שהופך אותו לאחד משירי ההיפ-הופ\ראפ הנמכרים ביותר בארצות הברית בשנה בה הוא יצא.
השיר דורג על ידי מגזין הבילבורד כאחד מהשירים הטובים ביותר של שנת 2019.
מקוםתאריםמכירותאיטליה (FIMI)זהב25,000ארצות הברית (RIAA)פלטינה1,000,000ניו זילנד (RMNZ)זהב15,000 מכירות + הזרמת מדיה בלבד
Thrift Shop (חנות יד שנייה) הוא סינגל שהוקלט על ידי צמד ההיפ הופ האמריקאי מאקלמור וראיין לואיס, בשיתוף הזמר האמריקאי ואנז , מתוך אלבום הבכורה של הצמד, The Heist.
השיר יצא לאור ב-27 באוגוסט 2012, כסינגל הרביעי מתוך האלבום, בהפקה עצמאית.
מילות השיר מראות את הערכתו של מאקלמור לחנויות יד שנייה וחסיכת כסף, וחוסר התדרדרות לפריטים יקרים כמו ראפרים רבים.
מבקרי מוזיקה רבחים שיבחו את השיר על מילותיו ההומוריסטיות והביקורת החברתית בהן.
השיר היה ללהיט רדום, תוך שב-2 בפברואר 2013 הגיע למקום הראשון במצעד הבילבורד הוט 100 ומכר כ-6 מיליון עותקים בארצות הברית בלבד.
השיר הגיע גם לצמרת המצעדים בבריטניה, אירלנד, קנדה, צרפת, דנמרק, הולנד, אוסטרליה וניו זילנד.
הווידאו קליפ הרשמי של השיר פורסם ב-29 באוגוסט 2012 וצבר למעלה מ-1.4 מיליארד צפיות ביוטיוב, נכון לאוקטובר 2020. בטקס גראמי ה-56 של שנת 2014, זכה השיר בקטגוריות ביצוע הראפ הטוב ביותר ושיר הראפ הטוב ביותר.
השיר ממחיש את התעניינותו של מאקלמור ברכישת בגדים זולים מחנות יד שנייה, תוך זלזול בחברות עיצוב ובטרנדים.
לטענתו, הוא נהנה מללבוש את "הבגדים של סבא שלך" ולקנות באימפולסביות פרווה חדה למראה אך עם ריח מפוקפק, רק כי "עלה 99 סנט".
מאקלמור שוחח עם חדשות MTV על משמעות השיר: "ראפרים מדברים על 'או, אני קונה את זה ואני קונה את זה, ואני מוציא כל כך הרבה כסף', וזה סוג השיר ההפוך בדיוק".
כשנשאל מדוע הוא חושב שהשיר כל כך מצליח, ענה: "אני חושב שהיפ-הופ הולך בגלים, וזה משהו שהוא שונה.
זה כמובן נגד הסטטוס של מה שאנשים בדרך כלל מדברים עליו.
זה שיר מנוגד לכל זה.
כמה אתה יכול להיראות רענן על ידי כך שאתה לא נראה כמו אף אחד אחר?
ובנוסף לכך, יש לך פעימה מדבקת שנתקעת בראשם של אנשים".
השיר כתוב בסולם של G♯ מינור, יש לו מקצב של 96 פעימות לדקה, והוא מתבסס על לולאה של מנגינת סקסופון.
השיר זכה להערכה ביקורתית רחבה, אולם מבקר הניו יורק טיימס ג'ון קרמניקה סקר את השיר באופן מעורב, ואמר כי השיר הוא "לא ממש העמידה החזקה של קלישאות היפ־הופ-אסקטרווגטיות, הוא שואף להיות".
רוברט קופסי מ-דיגיטל ספיי נתן לשיר חמישה כוכבים מתוך חמישה, וכינה אותו "חיה נדירה של שיר - מקוריות, נועזות מוזיקלית וממש מצחיק".
אנטרטיינמנט ויקלי בחר את השיר לסינגל ה-18 בטוב ביותר לשנת 2012.
השיר הופיע לראשונה במצעד הבילבורד הוט 100 ב-15 בספטמבר 2012. שבוע לאחר מכן יצא מהמצעד וכעבור שישה שבועות נכנס בשנית.
ב-5 בינואר 2013, הגיע השיר למקום הראשון במצעד ושהה בו כשישה שבועות לא רצופים.
במצעד שירי הראפ, שהה השיר במקום הראשון במשך 15 שבועות.
השיר הוא השיר הראשון בתולדות מצעד השירים הדיגיטליים שחווה קפיצה במכירות בכל אחד מחמשת השבועות הראשונים שלו במצעד.
השיר היה לסינגל השני הנמכר ביותר לשנת 2013 בארצות הברית, לאחר "Blurred Lines" של רובין ת'יק, עם 6,148,000 עותקים שנמכרו באותה השנה.
נכון לנובמבר 2015, השיר מכר 7,740,000 הורדות בארצות הברית, מה שהופך אותו לסינגל הדיגיטלי החמישי הנמכר ביותר בכל הזמנים במדינה.
השיר זכה להצלחה רבה גם במצעדי הבילבורד הנוספים, תוך שנותר במצעד השירים הדיגיטליים במשך עשרה שבועות ושהה בצמרת מצעד שירי הרדיו במשך שבועיים.
השיר הגיע למקום הראשון גם במצעד השירים לפי דרישה ונשאר בו במשך כ-11 שבועות.
השיר קבע שיא במצעד זה כשיר הראשון שהגיע לשני מיליון זרמים בשבוע אחד מאז הופעתו במצעד.
השיר הגיע למקום הראשון גם במצעד שירי ה-R&B\היפ הופ ושהה בו במשך כ-14 שבועות רצופים.
השיר הופיע לראשונה במצעד הסינגלים הבריטי במקום ה-24 בסוף ינואר 2013, ובשבוע לאחר מכן עלה 22 מקומות אל המקום השני.
שבועיים לאחר שנכנס למצעד, הגיע השיר למקום הראשון, ובכך הפך לשיר הראשון שיצא באופן עצמאי והגיע למקום הראשון במצעד.
במצעד הקנדה הוט 100, הגיע השיר למקום הראשון ושהה בו למשך שישה שבועות רצופים.
השיר היה לשיר הדיגיטלי השני הנמכר ביותר במדינה לשנת 2013, עם 554,000 עותקים שנמכרו באותה השנה.
את הווידאו קליפ הרשמי של השיר ביימו ג'ון ג'ון אגוסטבו , מאקלמור וראיין לואיס.
הקליפ פורסם בערוץ היוטיוב של לואיס ב-29 באוגוסט 2012. הצילומים התקיימו בחנויות יד שנייה שונות בסיאטל.
הקליפ היה מועמד בטקס פרסי הווידאו קליפים של MTV לשנת 2013, בקטגוריית קליפ השנה.
נכון לאוקטובר 2020, לקליפ כ-1.4 מיליארד צפיות באתר יוטיוב.
מדינהתוארמכירותאוסטרליה (ARIA)פלטינה ×11770,000אוסטריה (IFPI Austria)זהב15,000בלגיה (BEA)זהב15,000קנדה (Music Canada)יהלום800,000דנמרק (IFPI Denmark)פלטינה ×390,000גרמניה (BVMI)זהב ×3450,000איטליה (FIMI)פלטינה ×260,000מקסיקו (AMPROFON)פלטינה+זהב90,000ניו זילנד (RMNZ)פלטינה ×460,000נורווגיה (IFPI Norway)פלטינה ×12120,000שוודיה (GLF)פלטינה ×4160,000שווייץ (IFPI Switzerland)פלטינה30,000בריטניה (BPI)פלטינה ×2841,728ארצות הברית (RIAA)יהלום6,150,000
Through the Years / A Traves de los Años (בעברית: "דרך השנים") הוא אלבום להיטים של הזמרת סלינה, אשר יצא ב-3 באפריל 2007. האלבום מכיל מארז כפול הכולל תקליטור ו-DVD.
הדיסק מכיל אוסף של שירים של הזמרת, כולל שיר חדש שהזמרת הקליטה שהייתה בת 7. גרסת ה-DVD כוללת הופעות של הזמרת שטרם פורסמו.
Throbbing Gristle (או TG ובתרגום חופשי: סחוס רוטט) הייתה להקה בריטית אוונגרדית, שנחשבה לחלוצה בז'אנר המוזיקה התעשייתית.
הלהקה הוקמה בסוף שנת 1969 על ידי קוזי פאני טוטי ו-ג'נסיס פי.
אורידג' (שמו המקורי, ניל אנדרו מגסן).
בשנת 1974 הצטרף אליהם המעצב והטכנאי פיטר "סליזי" כריסטופרסון ובשנה שלאחר מכן הצטרף המוזיקאי, כריס קרטר.
הלהקה החלה להופיע בחללים לא שגרתיים, כמו בתערוכה שכותרתה "זנות" ב-ICA (המכון לאמנות עכשווית) היוקרתי בלונדון באוקטובר 1976. בתערוכה ובהופעה הוצגו אובייקטים כמו טמפונים משומשים ודימויים ממגזינים פורנוגרפיים, מופע חשפנות ועוד.
התערוכה, שמומנה באופן עקיף על ידי הממשלה הבריטית, עוררה שערורייה לאומית.
זמן קצר לאחר מכן הקימו חברי הלהקה חברת תקליטים משלהם בשם Industrial Records, הלייבל העצמאי הראשון באנגליה.
הלהקה השתמשה אז בטכניקות מוזיקליות כמו לולאות סרט ודיסטורשן קיצוני, עבודה עם מכשירים אלקטרוניים (כולל סינתיסייזרים שחברי הלהקה בנו בעצמם) ומכשירי אפקטים חדשים.
הטקסטים הפרובוקטיבים עסקו בין השאר ברצח שרון טייט בידי צ'ארלס מנסון ובמעשי הזוועה של פעולת גרילה ברחבי העולם על רקע מוזיקה אלקטרונית רגועה, קטעי דיבור מוקלטים, סיפורם של זוג רוצחי המור (איאן בריידי ומיירה הינדלי) ועלבונות כלפי המאזינים.
הלהקה אהבה גם "לפלרטט" עם אלמנטים לאומיים וסוציאליסטים.
הם הציגו תצלומים של מחנות ריכוז בפרסומיהם או הראו קופסאות משומשת של ציקלון בה והופיעו במדי צבא.
האלמנטים שלא היו מקובלים בזמנו בסצנה המוזיקלית הבריטית, גררו אמנים רבים שהלכו בעקבותיה.
במהלך חמש השנים הבאות של העבודה המשותפת, חברי "Throbbing Gristle" יצרו שישה אלבומי אולפן ואלבומי הופעה רבים, פסקול לסרט "בצל השמש" של דרק ג'רמן, ובנוסף מספר רב של סינגלים ומיקסים.
בשנת 1981 סיימו חברי הלהקה את שיתוף הפעולה שלהם.
כריס קרטר וקוזי פאני טוטי הקימו הרכב בשם כריס וקוזי כריס קרטר גם פרסם מחדש הקלטות היסטוריות רבות של Throbbing Gristle מאז 1981. ג'נסיס פי.
אורידג' ופיטר כריסטופרסון הקימו יחד עם המוזיקאי אלכס פרגוסון, את ההרכב סייקיק טי.וי (Psychic TV).
ב-2004 התאחדה הלהקה להופעה יחידה במסגרת פסטיבל (RE-TG).
בערב השנה החדשה 2005 הופיע הלהקה בפולקסתיאטר בברלין.
מאז הקבוצה הופיעה שוב בקביעות.
במהלך האיחוד נוצר אלבום חדש עם הכותרת "חלק שני: אין סוף", שיצא לבסוף בתחילת אפריל 2007 לאחר כמה עיכובים.
הופעתה האחרונה של הלהקה בקאסט המקורי התקיימה ב־23 באוקטובר 2010 בלונדון.
הלהקה נתפסת כמי שייסדה את ז'אנר המוזיקה התעשייתית, יחד עם בני דורם, קברט וולטייר והלהקה הגרמנית איינשטירצנדה נויבאוטן.
באלבום הבכורה שלה טבעו חברי הלהקה את הסיסמה "מוזיקה תעשייתית לתעשיינים".
Three Lions (בתרגום מילולי: שלושה אריות), מכונה גם It's Coming Home או Football's Coming Home, הוא שיר של הקומיקאים האנגלים דויד בדיאל ופרנק סקינר ולהקת הרוק Lightning Seeds.
המוזיקה נכתבה על ידי הסולן של Lightning Seeds, איאן ברודי, ובדיאל וסקינר - מגישי תוכנית קומדיית הכדורגל Fantasy Football League - כתבו את המילים.
בניגוד לשירי כדורגל אחרים, המילים מבטאות את האכזבה מלהיות חובב כדורגל.
שם השיר נובע מהסמל של נבחרת אנגליה בכדורגל, שמתבסס על סמל אנגליה, שכולל שלושה אריות כחולים על רקע לבן.
"שלושה אריות" הוא אחד משלושת השירים היחידים שהיה בראש המצעד הבריטי יותר מפעם אחת עם גרסאות ליריות שונות.
השיר מתואר כ"המנון בפועל" של הכדורגל האנגלי מאז 1996. הפזמון שלה, עם השורה החוזרת "It's Coming Home", הפך לפזמון פופולרי בקרב האוהדים במשחקי אנגליה.
"Thought About That" (בעברית: "לחשוב על זה") הוא סינגל שהוקלט על ידי הזמרת הישראלית נועה קירל.
את השיר הוציאה לאור ב-12 בינואר 2022 תחת הוצאת חברת התקליטים אטלנטיק רקורדס.
בחודש יוני 2020 הוכרז כי קירל חתמה בחברת התקליטים האמריקאית אטלנטיק רקורדס על חוזה הקלטות.
קירל הוציאה תחת החברה את הסינגלים "Please Don't Suck" בחודש יולי 2021 ו"Bad Little Thing" בחודש אוקטובר של אותה השנה.
קירל הקליטה את השיר באולפני וודשד שבעיר מאליבו בקליפורניה.
ב-5 בינואר 2022 פרסמה קירל טיזר לקליפ החדש ברשתות המדיה החברתית שלה ובעמוד היוטיוב שלה.
וביום צאת השיר ערכה מסיבת עיתונאים לצד סמנכ"ל השיווק של חברת סמסונג ישראל, רונן סלם.
השיר נכתב על ידי קייסי סמית', ג'קלין מיסקניק, ג'יימס אברהרט, ג'ייסון האס, מירנדה גלורי, נתניה ללווני, ניצן קייקוב, נועה קירל וזאק סקלטון.
מילות השיר עוסקות בהעצמה נשית לאחר פרידה וכאב לב.
קירל סיפרה כי השיר הוא הרכב של שני שירים שונים, כשמאחד לקוחים הבתים ואילו מהשני לקוח הפזמון.
את הקליפ ביים רומן (רומס) בוצ'אצקי.
הקליפ הופק בחסות חברת סמסונג ישראל, שכבר שיתפה פעולה עם קירל גם בקליפים לשירים "חצוף" ו"אמבולנס".
מאז צאתו צבר השיר כ-37 מיליון צפיות, והוא הקליפ הרביעי הנצפה ביותר של קירל בפלטפורמה.
בשבוע השני לצאתו הגיע השיר למקום השלישי בדירוג תחנות הרדיו הישראליות עם כ-97 השמעות, כשמעליו נמצאים השירים "אחד למיליון" של ליאור נרקיס ונרקיס ו"לך לישון" של אנה זק.
בשבוע שלאחר מכן ירד למקום הרביעי, אך מספר השמעותיו עלה ל-168 השמעות.
בדירוג יוטיוב ישראל הגיע השיר למקום הרביעי עם כ-591,000 השמעות, לאחר שזינק מהמקום ה-14 מהשבוע שלפני.
דודי פטימר מעיתון מעריב סקר את השיר וציין כי הוא שיר פופ מעולה וקליט המחמיא ליכולות הווקאליות של קירל, אך עם זאת צפה כי הוא אינו הולך להיות השיר שיפרוץ לקירל את הדרך לתודעה הבינלאומית: .
Threat To Survival (בתרגום חופשי לעברית: איום על ההישרדות) הוא אלבום האולפן החמישי של להקת הרוק האמריקאית שיינדאון.
האלבום יצא לאור ב-18 בספטמבר 2015. ארבעה סינגלים ליוו את צאת האלבום, הראשון, "Cut the Cord", יצא ב-29 ביוני 2015. אחריו יצאו "State of My Head" ב-9 באוקטובר, "Asking for It" ב-5 באפריל 2016 ו-"How Did You Love" ב-4 באוקטובר.
השיר "Black Cadillac" יצא גם הוא לפני צאת האלבום, כסינגל שיווקי.
בפברואר 2018 הכריז איגוד תעשיית ההקלטות האמריקאי על האלבום כאלבום זהב, לאחר שבארצות הברית נמכרו חצי מיליון עותקים מהאלבום.
צוות האתר "Sputnikmusic" טען שהאלבום "חסר תוכן לחלוטין", והוסיפו ש"הלחנים פשוט לא זורמים והפזמונים לרוב אינם זכירים.
העיבוד של כלי הנגינה חסר מאוד, בלשון המעטה, והרעיונות החדשניים שלהם מפוקפקים לכל היותר.
אין כלל תוכן לירי, רגשי או מוזיקלי".
למרות זאת האתר ציין שהשיר "Cut the Cord" מצליח להיות אחד הסינגלים הטובים של הלהקה.
האתר "AllMusic" היה פחות שלילי ואמר שהאלבום מוכיח שלשיינדאון יש עדיין דלק במכל, ואף על פי שהנדידה מדי פעם לרדידות של המיינסטרים עלולה לפצל חלק מהמאזינים, יש באלבום מספיק כדי לשמור על המעריצים מרוצים.
זאק מאיירס – גיטרה, קולות רקע
אריק בס – בס, קולות רקע, הפקה נוספת, הנדסה, הפקה והקלטה בשיר "Cut the Cord"
ברי קרץ' – תופים וכלי הקשה
פטריק וורן – צ'מברלין, סינתיסייזר ותכנות בשירים "Misfits" ו-"Thick as Thieves"
לין מייברי ושרי בראון – קולות רקע בשירים "Black Cadillac" ו-"Oblivion"
דלייני מקלרוי – קולות רקע נוספים בשיר "Cut the Cord"
Three Months הוא סרט קומדיה-דרמה משנת 2022 שנכתב והופק על ידי ג'ארד פרידר.
בערב טקס סיום התיכון שלו, קיילב קאהן (טרוי סיון), נער מדרום פלורידה, מגלה שהוא נחשב לנגיף ה-HIV.
בעודו ממתין שלושה חודשים לתוצאות הסופיות בנוגע למצבו, הוא מוצא אהבה במקומות בלתי צפויים, ומקבל עזרה מחבריו החדשים.
חאבייר מוניוז – ד"ר דיאז
לואיס גוסט ג'וניור – בני
קרטיס מ' וונג מאתר האף פוסט כתב כי "כדרמת נעורים קומית, Three Months הוא עמוק ובעל חשיבה מתקדמת, בבוחנו את האתגרים שעומדים בפני צעירים להט"בים בצורה הומוריסטית מהורהרת.
סיון מעניק לסרט דחיפה של כוכבות, אבל פרט לכך משאיר את כל העקבות של דמות אמן הפופ שלו מאחור, לוכד את שנינותו המצטנעת וחוסר הביטחון מעורר ההזדהות של קיילב עם ניואנס מרענן".
אתר Rotten Tomatoes נתן לסרט ציון של 82% ודירוג ממוצע של 6/10 בהתבסס על 11 ביקורות.
"Thousand Miles" (בעברית: "אלף מילים") הוא סינגל שהוקלט על ידי הזמר האמריקאי דה קיד לארוי.
הוא יצא לאור ב-22 באפריל 2022, על ידי חברת התקליטים קולומביה רקורדס, כסינגל מתוך האלבום Kids Are Growing Up.
קטעים מתוך השיר פורסמו על ידי לארוי כבר ב-2021. הוא נהג לפרסם את מילות השיר בחשבון האינסטגרם שלו ולמחוק אותן כמה שעות לאחר מכן.
בנוסף, ביצע אותו מספר פעמים בחלק מהופעותיו.
ב-13 באפריל הכריז באופן רשמי על תאריך יציאתו.
לאחר מכן פרסם סרטון טיקטוק בן 10 שניות כשהוא מנגן קטע מן השיר.
הסרטון צבר למעלה מ-50 אלף לייקים תוך שעתיים מפרסומו.
הווידאו קליפ הרשמי פורסם ב-22 באפריל, ביום צאת השיר.
הוא בוים על ידי כריסטיאן ברסלאואר, שעבד בעברו עם צ'ארלי פות' וליל נאז X.
בקליפ מופיעה חברתו של לארוי, קתרינה דמה.
נכון לאוגוסט 2022 עומד מונה צפיות הקליפ על 24 מיליון צפיות.
מקוםתאריםמכירות אוסטרליה (ARIA) פלטינה 70,000 ארצות הברית (RIAA) זהב 500,000
"Threshold" (בתרגום חופשי לעברית: "סף") הוא הפרק ה-31 בסדרת המדע הבדיוני האמריקאית "מסע בין כוכבים: וויאג'ר".
זהו הפרק ה-15 בעונתה השנייה של הסדרה.
הוא שודר לראשונה ברשת UPN ב-29 בינואר 1996.
הפרק זכה בפרס אמי על הישג יוצא דופן באיפור בסדרת טלוויזיה.
הפרק נחשב בעיני רבים, לרבות כותבו, לאחד הגרועים בהיסטוריה של הזיכיון.
הסדרה עוקבת אחר קורותיו של צוות ספינת החלל וויאג'ר, במהלך מסעו אל כדור הארץ, לאחר שנקלעו לרביע דלתא המרוחק מכדור הארץ 70 אלף שנות אור.
בפרק זה הופך לוטננט טום פאריס לאדם הראשון שמצליח לשבור את מחסום מהירות העיוות 10, הנחשבת למהירות מושלמת שבה האובייקט נמצא למעשה בכל נקודה במרחב בה בעת.
צוות ה"וויאג'ר" מגלה סוג חדש ונדיר של דיליתיום, שיכול כנראה לסייע להביא את מנועי העיוות אל מהירות עיוות 10, מה שיוכל לסייע ל"וויאג'ר" להגיע לרביע אלפא כהרף עין.
הניסיונות הראשונים מתבצעים בהולודק ומסתיימים כולם באסון מדומה, אך לאחר שיחת אגב עם ניליקס, מעלה טום פאריס רעיון.
הסימולציה הבאה מסתיימת בהצלחה, ומעבורת חדשה ששמה "קוקרן" (על שם זפרם קוקרן, ממציא מנוע העיוות בכדור הארץ) מוסבת לטובת טיסת ניסוי אמיתית.
הדוקטור בודק את פאריס ומגלה שהוא סובל ממצב רפואי נדיר שקיים סיכוי של 2% שיגרום לפאריס לתופעת לוואי קטלנית במהלך טיסת המבחן.
הוא ממליץ למנות לתפקיד טייס הניסוי את הארי קים, אך פאריס משכנע את קפטן ג'יינוויי לאפשר לו להיות טייס הניסוי, למרות הסיכון המינורי.
פאריס מטיס את ה"קוקרן" ומצליח להביא אותה למהירות עיוות 10. הוא נעלם במהרה מטווח החיישנים של ה"וויאג'ר".
הצוות מנסה לאתרו, אך לאחר דקות ספורות ה"קוקרן" מופיעה לצד ה"וויאג'ר", ועליה פאריס מחוסר הכרה.
כשהוא מתעורר, הוא מדווח שראה הכל, בכל נקודה בחלל.
מחשב המעבורת מכיל גם הוא מידע רב על רביע דלתא, מה שמאשר שסיפורו של פאריס נכון.
במהרה מתחיל פאריס לפתח אלרגיות ומובהל למרפאה.
הדוקטור מגלה שפאריס אלרגי למים.
גופו של פאריס ממשיך להשתנות ועד מהרה הוא אינו מסוגל לעבד חמצן.
הדוקטור יוצר סביבה מלאכותית מיוחדת עבורו, על מנת שימשיך לחיות.
השינויים המוזרים בגופו של פאריס ממשיכים, והדוקטור מסיק שהוא עובר טרנספורמציה לצורת חיים חדשה.
הדוקטור מתכוון לנסות על פאריס טיפול "אנטי-פרוטון" כדי להחזירו לצורתו האנושית, אך פאריס נמלט, מחבל במערכות הפנימיות של ה"וויאג'ר", וחוטף את ג'יינוויי ל"קוקרן".
אחרי התיקונים, הצוות מגלה ש"קוקרן" נמלטה מהמקום במהירות עיוות 10, ומתחקה אחרי מיקומה הנוכחי.
הם מגיעים לכוכב לכת מכוסה ביצות.
הדוקטור מעדכן שגילה שהשינויים בגופו של פאריס מתאימים לתהליך אבולוציוני, אך כזה שמתרחש במהירות אדירה.
סמוך למעבורת מגלה הצוות שני יצורים דו-חיים דמויי סלמנדרה, ומגלים שיש להם עקבות של ה-DNA של פאריס וג'יינוויי.
היוצרים הזדווגו ונולדו להם שלושה צאצאים.
הצוות לוקח את פאריס וג'יינוויי חזרה אל החללית, הדוקטור משיב אותם לצורתם האנושית, ושלושת הצאצאים נשארים מאחור, על כוכב הלכת הביצתי.
בפרק זה מופיעים מספר קטעי אפקטים המשלבים טיסות במהירות גבוהה בעזרת ה"קוקרן".
זו הפעם הראשונה בה מוצגות בסדרה המעבורות מדגם 2.
דמותו המעוותת של טום פאריס עובדה לאקשן פיגר, כששלושת צאצאיו שולבו כאביזרים.
צוות הכותבים לא היה שבע רצון מאיכות התסריט, עד כדי כך שבראנון בראגה כינה אותו בהמשך "סירחון מלכותי ומהביל" במהדורת ה-DVD שכללה את הערות צוות ההפקה.
ג'רי טיילור ציינה שמעריצי הסדרה נגעלו מהפרק, שהתמקד בעיקר ברעיון הבלתי נתפש לפיו שניים מכוכבי הסדרה הפכו לסלמנדרות.
רוברט דאנקן מקניל קרא את התסריט והתקשה להבין אותו.
מאוחר יותר התייחס אליו כ"ביזארי".
זיכיון "מסע בין כוכבים" זכה לניתוחים מדעיים שבוצעו על ידי מומחים מהעולם האמיתי.
בספר "הפיזיקה של מסע בין כוכבים" מאת לורנס מ' קראוס, שכולל הקדמה שכתב סטיבן הוקינג, נדונה בין השאר מערכת ההנעה במהירויות גבוהות ממהירות האור, מנוע העיוות, והאפשרות להגיע למהירות עיוות 10. מהירות עיוות 10 מוגדרת בסדרה "מסע בין כוכבים: הדור הבא" כמהירות אין-סופית.
למרות זאת, בספר צוין כי במקרים אחרים טסו חלליות במהירויות שהוצגו כגבוהות ממהירות עיוות 10, וכותבי הספר המליצו .
לגבי מנוע העיוות בכלל, ציינו כותבי הספר כי ייתכן שהדבר אינו אפשרי, וכינו זאת "לא לגמרי בלתי אפשרי", אך ציינו שישנן לטכנולוגיה כזו השלכות כשמתייחסים למשוואות של תורת היחסות הכללית, שמרמזת שמי שיטוסו במהירויות כאלה יהיו בעלי "אנרגיה שלילית".
באופן דומה, הספר "חייה ארוכות ושגשג: מה יכול מסע בין כוכבים ללמד אותנו על גנטיקה, אבולוציה והחיים של כוכבים אחרים" מאת מוחמד א' פ' נור דן בשאלה כיצד מוטציות מהירות כל כך ישפיעו על האדם, ומציין שסביר יותר שהאדם ימות מגידולים סרטניים, או מהשלכות המוטציה עצמה.
השינויים הגנטיים בפרק היו דומים מדי, ומהירות השינוי הייתה מהירה באופן מיוחד.
הספר מציין שניתן היה לפתור חלק מהבעיה אם השינויים היו אפיגנטיים ולא גנטיים, אך האופן שבו הוצגו השינויים בפרק הוא מוגזם בכל מצב.
בראיון לעיתונאית בקה קאדי, שפרסמה את הטור "המדע של מסע בין כוכבים", מסר ד"ר צ'ארלס פוסטר, עמית מחקר בתחום הביואינפורמטיקה באוניברסיטת ניו סאות' ויילס ובבית החולים הנסיך מוויילס ש"אם מופעלת על, או נחווית על ידי, אוכלוסייה מסוימת מערכת של לחצים חיצוניים חזקים, ניתן לצפות לאבולוציה מהירה".
קאדי סיכמה "מי אמר שטריטוני חלל אינם בעלי מודעות נשגבת ומתקדמת, מעבר לכל חלומותינו הפרועים ביותר?
ומי יודע איך היינו מתפתחים אם היינו נמצאים ברגע אחד בכל נקודה ונקודה בחלל-אם כבר מדברים על לחץ חיצוני."
ב-2018 כתב ביולוג מעריץ "מסע בין כוכבים" תחת שם העט "לואיס צימרמן" (כשמה של דמות המדען שהמציא את הולוגרמת הדוקטור בסדרה) מאמר מדעי מפוברק ובו הציג לכאורה ניסוי בו נבחנה השפעתה של מהירות מקסימלית על מנגנונים ביולוגיים בבעלי חוליות בדגש על שינויים גנטיים ומוטציות שהיא גורמת.
מטרת המחקר הייתה לכאורה לבחון אפשרות להשתמש בשיטה זו על מנת לסייע לקורבנות כווייה ופציעות דומות בחידוש רקמות פגועות כמו עור.
הניסוי "הוכתר בהצלחה" ופתח כביכול פתח למחקר נוסף בנושא.
מלבד השם בו השתמש, פיזר החוקר במאמר מספר רמזים להיותו מצוץ מן האצבע, ואף רמזים הנוגעים להיותו שאוב מהיקום הבדיוני של "מסע בין כוכבים", בין השאר בתודה ל-UFP על הסיוע במימון המחקר, ולב' בראגה (בראנון בראגה, התסריטאי) על התובנות המסייעות.
ה"מאמר" הוגש לעשרה כתבי עת בהם חשד הכותב שאינם מבצעים ביקורת עמיתים.
ארבעה מכתבי העת קיבלו את המאמר ואחד מהם פרסם אותו.
קיים קונצנזוס כמעט מוחלט לפיו הפרק "Threshold" הוא הפרק הגרוע ביותר בכל היסטוריית "מסע בין כוכבים", או לפחות אחד הגרועים בהם.
באתר Gizmodo נכתב שהוא מציג את התהליך שעוברים ג'יינוויי ופאריס כאבולוציה העתידית של המין האנושי, אך התוצר הוא זוג יצורים אמפיביים פרימיטיביים שחיים בביצה.
ב-2008 נכנס הפרק לרשימת הפרקים שהם "כל כך גרועים שחייבים לראות אותם" באתר "Den of Geeks".
ב-2018 דורג על ידי רשת פוקס כפרק הרביעי הגרוע ביותר בתולדות הזיכיון בכלל.
למרות הביקורות השליליות, האתר "Den of Geek" המליץ לצפות בפרק במסגרת רשימה לצפיית בינג' של פרקי הסדרה שאף על פי שלא זכו לרייטינג גבוה, עדיין היו מבדרים.
האתר Geek.com כלל את הרגע שבו פאריס מגיע למהירות עיוות 10 במקום ה-30 ברשימת הרגעים הגדולים ביותר בזיכיון.
Thrill of the Chase (בעברית: התרגשות של המרדף) הוא אלבום האולפן הרביעי של הדי ג'יי והמפיק המוזיקלי הנורווגי קייגו.
האלבום יצא לאור ב-11 בנובמבר 2022 על ידי חברת התקליטים RCA רקורדס.
האלבום כולל הופעות אורח של ג'יימס גילספי, זואי ויס, דאגני, X Ambassadors, DNCE, לוקאס גרהאם, גריפין, קאלום סקוט, סם פלדט, אמילי וורן, דין לואיס, פיל פלסטד וסטיוארט קרייטון.
זהו המשך לאלבום הקודם של Golden Hour (2020).
האלבום יצא בהפתעה ללא הודעה מוקדמת.
עם זאת, קייגו רמז על צאת אלבום חדש בראיון באוגוסט 2022 למגזין Audacy.
יום לפני צאתו, קייגו הודיע שהכין הפתעה ויוציא אותה בחצות, יום למחרת.
בתאריך יציאתו של האלבום, קייגו סיפר על התהליך ההקלטה של האלבום ושיתף את מחשבותיו עליו באמצעות הצהרה ששותפה למגזין EDM.
+ תאריכי יציאות לאור ופורמטים עבור Thrill of the Chaseמדינהתאריךפורמטחברת תקליטיםמקורעולם11 בנובמבר 2022הורדה דיגיטלית • הזרמת מוזיקהRCA רקורדס
"Three Six Five" ("365") הוא סינגל של להקת הרוק האמריקאית שיינדאון.
השיר הוא הסינגל הראשון מהאלבום השמיני של הלהקה, ששמו טרם הוכרז.
השיר יצא לאור ב-24 בינואר 2025, כסינגל הרשמי הראשון מתוך האלבום.
השיר הוא שיר געגועים, במסגרתו מספר הזמר על החרטה שהוא מרגיש על כי לא הצליח לשמור על מערכת היחסים שלו שהתפרקה לאורך השנה האחרונה, ועל תקוותו כי במהלך השנה הבאה יצליח להחזיר את הגלגל לקדמותו.
במהלך הפזמון החוזר מציין הדובר כי "אם הייתי יכול לתפוס טרמפ על מכונת זמן, הייתי מביא אותך איתי לכאן, ולא הייתי צריך לראות אותך נעלמת", ומסיים בתקווה לעתיד במילים "הרבה יכול לקרות בשנה".
המסר שמעביר השיר הוא שעל האדם להפסיק לבזבז זמן, ועליו להתמקד ברגעים שמביא עמו ההווה.
בראיון שנערך בסוף חודש ינואר ציין אריק בס כי השיר נכתב על רקע כמה אובדנים שחווה בחייו, ביו השאר מותו של אביו, גיסתו שנפטרה לאחר מאבק ממושך בסרטן, דודתו שאותה הגדיר כאמו השנייה, ודאג מק'קין שהיה המנטור שלו.
כל אלו נפטרו במרוצת תקופה של שנתיים, ולכן המשפט החוזר בשיר "הרבה יכול לקרות בשנה" ("A Lot Can Happen in a Year").
בס ציין כי השיר אישי מאוד, והוא בעל משמעות רבה עבורו.
ב-9 בנובמבר 2024 ביצעה הלהקה את השיר לראשונה בהופעה במסה, אריזונה.
בערב חג המולד פרסמה הלהקה טיזר בחשבון האינסטגרם שלה, ובו התאריך 1 בינואר, ואחריו תמונות של חברי הלהקה באולפן הקלטות.
בהמשך רמזה הלהקה בסטורי כי השיר 365 מוכן להפצה.
בסופו של דבר הוציאה הלהקה ב-1 בינואר 2025 רק את הפזמון של השיר ברשתות החברתיות ואתגרה את עוקביה להשתמש בו כרקע לפוסט סיכום שנה.
ב-17 בינואר 2025 הודיעה הלהקה רשמית כי השיר ייצא לאור ב-24 בינואר, יחד עם סינגל נוסף, "Dance, Kid, Dance".
הקליפ הרשמי לשיר, קליפ המתאר את מסע ההופעות של הלהקה, יצא לאור ב-17 באוקטובר 2025.
עם צאתו נכנס השיר לרשימת שמונת השירים החדשים בעלי הסיכוי הרב ביותר להפוך ללהיטים בחברת Sirius XM, ויום לאחר מכן הגיע למקום הראשון במצעד הרוק היומי של אייטונס.
שבוע לאחר צאתו התברג במצעדי הבילבורד, במקום ה-33 במצעד האלטרנטיב איירפליי, במקום ה-35 במצעד הרוק והאלטרנטיבי, ובמקום ה-44 במצעד האקטיב רוק של מדיהבייס.
מעט לאחר מכן נכנס גם למצעד הרוק המיינסטרימי של הבילבורד, למרות שלא הופץ רשמית לתחנות המשדרות שירי רוק.
Threshold Editions היא חטיבה של הוצאת הספרים סיימון אנד שוסטר המתמחה בספרי עיון שמרניים.
החטיבה נוסדה במשותף על ידי מרי מטלין, ששימשה כעורכת הראשית הראשונה שלה, ולואיז ברק, ששימשה כמוציאה לאור עד 2017.
Threshold Editions נוסדה כדי "לספק במה לאנשים יצירתיים, לעקרונות היסוד ולרעיונות החדשניים של השמרנות המודרנית".
החטיבה הושקה לאחר שפינגווין ספרים השיקה את "Sentinel" ורנדום האוס השיקה את Crown Forum.
בתוך ארבע שנים מהקמתה, ובשל קשריה של מטלין, כבר פרסמה ספרים של גלן בק, דיק צ'ייני וקארל רוב, והוציאה לאור רבי-מכר.
לואיז ברק, המוציאה לאור של Threshold, אמרה בראיון כי החטיבה "מבינה הכי טוב את קהל הקוראים השמרני—גורם מרכזי הנדרש כדי להמשיך לייצר הצלחות".
מטלין וברק נפגשו לראשונה ב-2005, וברק אמרה: "היינו קרובות ברוחנו ומשם המשכנו".
על ההשקה אמרה: "זהו תחום שבו באמת עוזר להיות מאמין.
איני חושבת שאפשר להצליח בז'אנר הזה אם מתנגדים למסרים."
בשנת 2007, ספרו של גלן בק, An Inconvenient Book, שיצא בהוצאת Threshold Editions הגיע למקום הראשון ברשימת רבי-המכר של הניו יורק טיימס.
עד 2014 פרסמה Threshold לא רק ספרי זיכרונות ופרשנות פוליטית, אלא גם ספרי נוער ופרוזה, כגון ספרו של ראש לימבו, Rush Revere and the Brave Pilgrims.
הספר הופיע במקום החמישי ברשימת ספרי העיון של פבלישרס ויקלי.
בסוף 2016 חתמה Threshold על חוזה עם מיילו יאנופולוס על ספרו Dangerous.
הידיעה פורסמה בהוליווד ריפורטר והגיעה במהירות לרשתות החברתיות.
בתוך 24 שעות מההכרזה הגיע הספר למקום הראשון ברשימת רבי-המכר של אמזון.
הוצאת הספר בוטלה בפברואר 2017 לאחר שצץ מחדש סרטון בו הופיע יאנופולוס כשהוא מגן, לכאורה, על פדופיליה.
בהמשך טען כי השתמש בלשון "בלתי מדויקת" ולא היה תומך בפדופיליה.
יאנופולוס ניסה לתבוע את ההוצאה על הפרת חוזה, אך מאוחר יותר חזר בו.
בשנת 2022, הוציא בנימין נתניהו את ספרו ביבי: סיפור חיי בגרסתו האנגלית דרך הוצאת Threshold.
Thuggish Ruggish Bone הוא סינגל הבכורה של להקת הראפ בון ת'אגס אן הרמוני, ממיני-אלבום הבכורה שלהם Creepin on ah Come Up.
השיר הגיע למקום 22 במצעד מאה השירים החמים של מגזין בילבורד.
השיר נכלל בפסקול של המשחק True Crime: Streets of LA.
הוידאו קליפ של השיר צולם ליד נהר קויהוגה במערב קליבלנד.
Thug Life: Volume 1 הוא אלבום הבכורה של הרכב ת'אג לייף שהוקמה על ידי הראפר האמריקאי טופאק שאקור.
האלבום יצא לאור במקור על ידי חברת התקליטים של שאקור Out Da Gutta Records.
עקב ביקורת כבדה על גנגסטא ראפ באותו הזמן, הגרסה המקורית של האלבום בוטלה והוקלטה מחדש כשחלקים רבים מהשירים המקוריים נחתכו.
החבורה בשיריה הייתה בהשתתפות ביג סייק, מקדושיס, מופרים שאקור, דה רייטד אר וטופאק שאקור.
בשנת 1996 ביג סייק וטופאק תכננו ליצור אלבום שני, Thug Life: Vol.
2 - Out On Bail שהיה אמור להיות משוחרר בMakaveli Records, אך המקרה בלאס וגאס מנע זאת מלהפוך למציאות.
הסינגל How Long Will They Mourn Me הופיע באלבום הלהיטים הגדולים של טופאק שאקור, Greatest Hits בשנת 1998.
אמנם האלבום השני לא התממש מעולם, אך טופאק ביצע סינגל אחד מתוכנן מהאלבום, "Out on Bail" ב-1994. למרות שהאלבום יצא לאור בחברת התקליטים Out Da Gutta, הוא שייך לחברת התקליטים אמארו בידור בבעלות אפני שאקור, אמו של טופאק שרכשה את הזכויות שלו.
מהאלבום יצאו 4 סינגלים, אך הסינגל היחידי שהגיע למצעדי המוזיקה בארצות הברית היה Cradle to the Grave, שהגיע למקום ה-25 בשיאו במצעד שירי הראפ הולהטים של הבילבורד, ולמקום ה-91 במצעד שירי ההיפ הופ/R&B הלוהטים.
Thugz Mansion הוא שיר של הראפר האמריקאי, טופאק שאקור שיצא לאור כסינגל הראשון מתוך אלבום הסטודיו החמישי שלאחר מותו של שאקור, Better Dayz.
לשיר שתי גרסאות פופולריות שראו אור באלבום בשנת 2002. הגרסה הראשונה בנויה סביב גיטרה אקוסטית ומשתתפים בה הראפר נאז והזמר J.
השיר נמצא גם באלבום הלהיטים הגדולים של שאקור משנת 2007, Best of 2Pac.
הרמיקס הרשמי לגרסה האקוסטית של השיר נקרא Outlawz Remix, ומלבד נאס וג'יי פוניקס משתתף בו גם הראפר יאנג נובל מחבורת האאוטלוז.
ברמיקס השני לשיר, 7" Remix, שנכלל בדיסק השני באלבום הכפול, מופיע הזמר אנטוני המילטון.
Thugz Mansion הוא השיר היחידי באלבום Better Dayz שיש לו קליפ (לגרסה האקוסטית).
השיר הגיע בשיאו למקום ה-19 במצעד הבילבורד הוט 100 וזכה להצלחה באירופה.
הגרסה האקוסטית לשיר מופיעה גם באלבומו של נאס, God's Son, כשהפסקה השנייה של שאקור בשיר מתחלפת בפסקה שונה של נאס.
Thugz Mansion (בתרגום חופשי: אחוזת הבריונים) הייתה תיאורו של שאקור לגן עדן.
הוא אחד השירים המופנמים והרוחניים ביותר של טופאק, כשהוא מדבר על כיצד ינוח על משכבו בשלום, וכי בסופו של דבר הוא ימצא אושר כשהוא במקום שבו כל הכאבים והצרות בחייו באים אל קיצם, וכי הוא רוצה להגיע למקום של שלום אחרי שהוא מת.
בשיר שאקור מזכיר גם דמויות שונות הקשורות להיסטוריה האפריקאית-אמריקאית התרבותית (מרווין גיי, בילי הולידיי, ג'קי וילסון, סם קוק, מלקולם אקס, מיילס דייוויס) ואירועים פוליטיים (מותה של לטאשה הארלינס), שהוא האמין כי אלו נמצאים בגן העדן.
Thunderbolt הוא ממשק לחיבור התקנים חיצוניים למחשב.
הוא משתמש בפרוטוקול קלט/פלט ומיושם בדרך של יציאה טורית.
הממשק פותח על ידי אינטל בשיתוף פעולה צמוד עם אפל והוא מתחבר ליציאת Mini DisplayPort.
החיבור מאפשר קריאה וכתיבה של מידע בו-זמנית, תומך במהירויות גבוהות ואף מאפשר לחבר עד 6 רכיבים שונים לאותה כניסה, כל עוד הם משתמשים בטופולוגיית רשת שונה.
החיבור פותח על ידי אינטל בשיתוף פעולה עם אפל.
על אף שהסימן המסחרי ThunderBolt נרשם על ידי אפל, הזכויות על המוצר שמורות במלואן לאינטל.
כתוצאה מכך, העבירה לעצמה אינטל גם את הזכויות על הסימן המסחרי.
החיבור הוצג לראשונה באופן מסחרי בגרסה המחודשת של ה-מקבוק פרו של אפל ב-24 בפברואר 2011.
המטרה הייתה להכניס לשוק חיבור מהיר וחדשני לעומת חיבור ה-USB הנפוץ, שככל הנראה מתיישן ולא עומד בקצב הפיתוח של מוצרים חדשים ותובעניים יותר.
הממשק תוכנן במקור להעברת מידע בצורה אופטית.
אינטל השתמשה בסיבים אופטיים ורכיבים נוספים על מנת ליצור כבל ייעודי והמוצר שווק תחת השם LightPeak.
אך לבסוף הוחלט על שימוש בכבל נחושת המסוגל לספק את רוחב הפס הרצוי (10Gbps) בעלות נמוכה יותר.
התקן ה-Thunderbolt לא התרומם מהשקתו בשנת 2011, למרות נתוניו המרשימים, ופרט למחשבים של אפל וציוד היקפי מצומצם, אימצו אותו מעט חברות.
אינטל עצמה משנת 2013 כבר לא מחייבת את יצרניות המחשבים להשתמש בתקן במחשבי האולטרה-בוק.
ההתקן מעביר תצוגה Mini DisplayPort וזהה לו בכל מה שקשור לתצוגה.
ממשק זה מאפשר העברת מידע במהירות של עד ל-10Gbps, כפול מ-USB 3.0.
הדור השני של תקן ה-Thunderbolt, מכפיל את קצב העברת הנתונים מהדור הראשון ומסוגל להגיע עד ל-20Gbps.
ההתקן כמו בדור הראשון מעביר תצוגה Mini DisplayPort וזהה לו בכל מה שקשור לתצוגה, רק שבדור החדש של ההתקן, התמיכה מגיעה עד לרזולוציה של 4K.
הייצור של הגרסה הסופית של ההתקן החדש החל ב-2013 והוא יצא לכלל השוק בתחילת 2014. נודע כי הדור השני של התקן ה-USB 3.0 הפופולרי יגיע בקצב העברת נתונים של רק 10Gbps, בזהה לקצב העברת הנתונים בדור הראשון של ה-Thunderbolt.
החיבור מתבסס על שילוב בין שתי טכנולוגיות: PCI Express ו-DisplayPort.
בכל קצה של הכבל טמון שבב בקרה.
שבב הבקרה של החיבור מקבל אותות בו זמנית משני מקורות אלה, מאחד ושולח אותם דרך נתיב כפול בכבל, ולאחר מכן קולט את שני סוגי האותות ומפריד אותם עבור הצרכנים השונים.
החיבור מספק 10W ותומך בשרשור חיבורים של ציוד היקפי.
כלומר, ניתן לחבר עד 6 מכשירים בשרשרת אחד לשני, מבלי לאבד מהירות קריאה או כתיבה.
החיבור מבוסס יציאת המיני DisplayPort תומך בהעברת רזולוציה גבוהה לצד קריאת וכתיבת נתוני Data.
החיבור תומך גם ב-HDMI, Displayport, DVI ו-VGA באמצעות שימוש במתאמים.
Thums Up הוא מותג קולה הודי.
הוא נוסד בשנת 1977, במטרה להחליף את חברת קוקה קולה שיצאה מהשוק באותה עת.
כעבור מספר שנים נרכשה החברה על ידי קוקה קולה כדי להתמודד בצורה טובה יותר מול פפסי.
Thums Up נוסדה בשנת 1977, לאחר שהחברה האמריקאית קוקה קולה החליטה לצאת מהשוק, עקב תקנות שחייבו אותה לחשוף את הנוסחה שלה ולמכור 60% מהזכויות שלה לחברה הודית במסגרת התוכנית הממשלתית לחברות בבעלות זרה, מתוך מטרה לחלק את הונן יחד עם שותפים מקומיים.
לאחר עזיבת קוקה קולה את הודו, הפכה חברת Thums Up לפופולרית במהירות והגיעה למעמד הקרוב למונופול בשוק הקולה ההודי במהלך שנות ה-80. היא מכרה מוצרים שונים כמו Campa Cola, Double Seven ועוד.
בחברה פיתחו את הנוסחה מאפס במגמה לשמור על המשקה תוסס גם כשהוא לא קר, כך שיוכל להימכר על ידי הספקים.
לאחר ניסיונות מאומצים הצליחו ליצור משקה שהיה תוסס וחריף יותר מקוקה קולה.
בשנת 1991 החליטה ממשלת הודו לפתוח מחדש את השוק בפני שחקנים זרים, והראשונה שנכנסה הייתה תאגיד פפסיקו, מה שהביא לתחרות קשה בין שתי החברות על לב הקהל.
פפסי בחרה לכלול כוכבי קולנוע הודים כמו ג'והי צ'אולה, בעוד Thums Up החליטה להגדיל את השקעתה בחסויות בקריקט.
החברה גם הגדילה את בקבוק ה-300 מיליליטר שלה ומיתגה אותו מחדש בשם "MahaCola".
בשנת 1993 חזרה חברת קוקה-קולה לשוק, צעד שהביא להגברת התחרות.
מאוחר יותר באותה שנה, רכשה קוקה-קולה את Parle וכן את Thums Up תמורת 60 מיליון דולר.
כשהמותג נמכר לקוקה-קולה, הוא החזיק ב-85% מנתח השוק ההודי.
למרות הנכסיות הכללית החזקה של המותג, הוא הלך ואיבד את הפופולריות שלו בקרב גילאי 12–25, בין היתר בשל פרסום חסר.
לאחר שרכשה אותו, קוקה-קולה החליטה לקצץ בייצורו כדי שהצרכנים יעברו לרכוש את מותג הדגל שלה, אך גילתה עד מהרה כי הצרכנים מעדיפים לעבור לפפסי ולא לקוקה קולה.
בשל כך הוחלט להשיק את Thums Up כמוצר מתחרה נוסף לפפסי.
קוקה-קולה, שהחזיקה באותם ימים בנתח שוק של 60.5%, גילתה כי אם תוציא את Thums Up מהשוק, היא תרד לנתח שוק של 28.7% בלבד, ולכן הוחלט להשיקו כמוצר לצרכנים בני 30–40.
המוצר מותג מחדש כמשקה "גברי", על סמך הטעם שלו.
את המיתוג מחדש ליווה קמפיין שתקף באופן ישיר את הפרסומות של פפסי, והצליח להעלות את מכירות המותג.
כיום, המוצר הוא משקה הקולה המוביל בהודו, עם נתח שוק של 42% ונתח שוק של 15% מכלל שוק המשקאות המוגזים.
הוא פופולרי במיוחד בקרב מתבגרים, צעירים ומבוגרים בגילאי 30–40.
Tia Tamera (בעברית: טיה טמרה) הוא סינגל שהוקלט על ידי הראפרית האמריקאית דוג'ה קאט, בשיתוף הראפרית ריקו נאסטי, מתוך אלבום הבכורה שלה Amala.
השיר יצא לאור ב-21 בפברואר 2019, על ידי חברות התקליטים קימוסבי רקורדס ו-RCA רקורדס, כסינגל החמישי והאחרון מתוך האלבום.
השיר זכה להצלחה רבה כאשר קיבל חשיפה בטיקטוק, תוך שהפך שם לוויראלי.
השיר נכתב על ידי דוג'ה קאט, דייוויד ספרקר, קרטיס מקנזי, לידיה אסרט וריקו נאסטי והופק על ידי דוג'ה קאט וקרטיס מקנזי.
שיתוף הפעולה הזה הוא הראשון בין דוג'ה קאט וריקו נאסט, תוך היותו שיתוף הפעולה היחיד שנכלל במהדורת הדלוקס של Amala.
כמו כן, צבר השיר למעלה מ-70 מיליון השמעות בספוטיפיי.
בשיר יש אזכורים של ידוענים שונים כדוגמת: אליה, סיה פרלר, ונוס ויליאמס, סרינה ויליאמס, רג'ינה הול, ויז קאליפה, ניה לונג ומדאה.
כמו כן, יש בשיר אזכורים של ארגונים שונים כדוגמת: Genius ואנשים למען יחס מוסרי לבעלי חיים, וסרטים כדוגמת "סיפור הפרברים" ומותגים כדוגמת: ראש דשא, איקאה ונוקיה.
שם השיר נגזר משמותיהן של השחקנית טיה מוורי והשחקנית טמרה מוורי.
האודיו הרשמי של השיר הועלה לערוץ היוטיוב של דוג'ה קאט ב-20 בפברואר 2019. האודיו זכה להצלחה נאה כאשר צבר למעלה מ-5 מיליון צפיות.
למחרת, העלתה דוג'ה קאט לערוץ היוטיוב שלה גם את הווידאו קליפ הרשמי של השיר, בו מתארחת ריקו נאסטי.
נכון למאי 2020, מונה הצפיות של הקליפ עומד על למעלה מ-45 מיליון צפיות.